ΓΡΑΠΤΗ ΕΡΩΤΗΣΗ P-1806/02

υποβολή: Gianfranco Dell'Alba (NI) προς την Επιτροπή

(19 Ιουνίου 2002)

Θέμα: Παραβίαση των ανθρωπίνων δικαιωμάτων στην Καμπότζη

Από τις πρώτες ημέρες του 2002 ο Ύπατος Αρμοστής του ΟΗΕ για τους πρόσφυγες (ΥΑΗΕΠ) έχει εκφράσει επανειλημμένως τη βαθιά ανησυχία του για τη μεταχείριση που επιφύλαξαν οι κυβερνήσεις του Βιετνάμ και της Καμπότζης στους πρόσφυγες Ορεσιβίους του Βιετνάμ (Montagnard), οι οποίοι είχαν καταφύγει στην Καμπότζη το προηγούμενο έτος καταγγέλλοντας σοβαρές παραβιάσεις της Σύμβασης του 1951 για τους πρόσφυγες και από τις δύο κυβερνήσεις. Η σοβαρότητα αυτών των παραβιάσεων οδήγησε τον ΥΑΗΕΠ στο να αποσύρει τηνποστήριξή του από την τριμερή συμφωνία εθελοντικού επαναπατρισμού των προσφύγων, η οποία συνάφθηκε το Φεβρουάριο από κοινού με τις κυβερνήσεις του Βιετνάμ και της Καμπότζης.

Μόνο χάρις στην αποτελεσματική ανάμειξη της κυβέρνησης των ΗΠΑ και μετά από μακροχρόνιες διαπραγματεύσεις οι 900 Ορεσείβιοι πρόσφυγες βρίσκονται πλέον σε διαδικασία εγκατάστασης στις ΗΠΑ.

Αυτή η λύση δε μείωσε την ανησυχία του ΥΑΗΕΠ ως προς την κατάσταση των εθνοτικών μειονοτήτων στα κεντρικάψίπεδα του Βιετνάμ καθώς και όσων ζητούν άσυλο. Συγκεκριμένα, στις 22 Μαΐου 2002, ο εκπρόσωπος Τύπου του ΥΑΗΕΠ Kris Janowski εξέφρασε τη βαθιά του ανησυχία με αφορμή διάφορες αναφορές περιπτώσεων βίαιου επαναπατρισμού δεκάδων Ορεσιβίων από την Καμπότζη στο Βιετνάμ. Πέραν τούτου, ο πρωθυπουργός της Καμπότζης, κ. Χουν Σεν, ανακοίνωσε προσφάτως ότι μετά την εγκατάσταση των Ορεσιβίων προσφύγων στις ΗΠΑ δύο στρατόπεδα προσφύγων του ΟΗΕ θα κλείσουν και οι συνοριακές φρουρές θα σταματούν πλέον όσους ζητούν άσυλο.

Λαμβάνονταςπόψη ότι ο σεβασμός και η αναγνώριση, εκ μέρους της Καμπότζης και της Ευρωπαϊκής Κοινότητας, των δημοκρατικών αρχών και των ανθρωπίνων δικαιωμάτων, όπως διατυπώνονται στην Παγκόσμια Διακήρυξη των Ανθρωπίνων Δικαιωμάτων, αποτελούν ουσιώδες στοιχείο της συμφωνίας συνεργασίας Καμπότζης-ΕΚ πουπογράφηκε το 1997· λαμβάνονταςπόψη επίσης ότι για τα επόμενα τρία χρόνια (2002-2004) έχουν εγκριθεί 68,7 εκατ. ευρώ για την Καμπότζη με σκοπό τη χρηματοδότηση δραστηριοτήτων σε τομείς που ορίζονται στο Βιβλίο στρατηγικής των σχέσεων ΕΚ — Καμπότζης για το 2000-2003·

- Τι προτίθεται να πράξει η Επιτροπή για να διασφαλίσει ότι θα γίνει απολύτως σεβαστό το δικαίωμα των Ορεσιβίων που ζητούν άσυλο σε ένα κράτος το οποίο έχειπογράψει τη σύμβαση για τους πρόσφυγες, όπως είναι η Καμπότζη·

- Σε ποιες συγκεκριμένες ενέργειες θα προβεί η Επιτροπή για να εφαρμοστεί και να τεθεί πλήρως σε λειτουργία η λεγόμενη ρήτρα περί ανθρωπίνων δικαιωμάτων, η οποία περιλαμβάνεται σε όλες τις συμφωνίες διμερούς και πολυμερούς συνεργασίας που έχουνπογραφεί με την Καμπότζη καθώς και με άλλα κράτη της περιοχής·

Απάντηση του κ. Patten εξ ονόματος της Επιτροπής

(5 Ιουλίου 2002)

Η Αντιπροσωπεία της Επιτροπής στην Πνομ Πενχ, μαζί με τις διπλωματικές αποστολές των κρατών μελών, παρακολουθεί στενά την κατάσταση των βιετναμέζων Ορεσιβίων που ζήτησαν καταφύγιο στην Καμπότζη, στο τέλος του 2001 και συμμετείχε στα διπλωματικά διαβήματα της Ένωσης προς την Βασιλική Κυβέρνηση της Καμπότζης σε ό,τι αφορά σειρά ζητημάτων, τα οποία εγείρουν ανησυχίες.

Επί του παρόντος, συνεχίζεται ο επιβλεπόμενος από τον Ύπατο Αρμοστή των Ηνωμένων Εθνών για τους πρόσφυγες (UNHCR) επαναπατρισμός περίπου 908 Ορεσιβίων, οι οποίοι εξέφρασαν την επιθυμία τους να μεταβούν στις Ηνωμένες Πολιτείες. Πράγματι έκλεισαν τα αρχικά στρατόπεδα προσφύγων και τα άτομα αυτά προς το παρόν στεγάζονται σε κατάλληλες εγκαταστάσεις για ένα μεταβατικό διάστημα. Αναμένεται ότι η διαδικασία επαναπατρισμού θα περατωθεί μέχρι τα τέλη Ιουλίου 2002. Η Βασιλική Κυβέρνηση της Καμπότζης επιβεβαίωσε ότι θα συνεχίσει να εκπληρώνει τις δεσμεύσεις της που έχει αναλάβει στο πλαίσιο διεθνών συμβάσεων.

Σήμερα, με τις εξελίξεις στην Καμπότζη, η Αντιπροσωπεία της Επιτροπής στο Ανόι, μαζί με τις διπλωματικές αποστολές των κρατών μελών, παρακολουθεί στενά την κατάσταση στα κεντρικάψίπεδα του Βιετνάμ, τόπο καταγωγής των Ορεσιβίων, και έχει συμμετάσχει σε σχετικά διπλωματικά διαβήματα της Ένωσης προς την κυβέρνηση του Βιετνάμ. Πιο πρόσφατα, μια τετραμελής ομάδα από αποστολές των κρατών μελών, μπόρεσε (με τη συμφωνία των αρχών του Βιετνάμ) να επισκεφθεί τα κεντρικάψίπεδα στα τέλη Μαΐου.

Το Εθνικό Έγγραφο Στρατηγικής και το Εθνικό Ενδεικτικό Πρόγραμμα για τη συνεργασία Κοινότητας-Καμπότζης που εγκρίθηκε από την Επιτροπή, στις 15 Μαΐου 2002, θα επικεντρώνεται στην κοινοτική βοήθεια για την αγροτική ανάπτυξη — μεταξύ άλλων, επισιτιστική ασφάλεια, ανάπτυξη της κτηνοτροφίας και της αλιείας, αγροτική χρηματοδότηση, διαχείριση του ύδατος, διαφοροποίηση των καλλιεργειών, επιχειρήσεις πολύ μικρού μεγέθους, επαγγελματική κατάρτιση και απομάκρυνση των ναρκών — και στην εκπαίδευση καιγεία. Όλες αυτές οι δράσεις συμβάλλουν άμεσα στην αειφόρο ανάπτυξη και την μείωση της φτώχειας για τα κατέξοχήν ευαίσθητα άτομα της κοινωνίας. Μεταξύ των οριζόντιων θεμάτων που καλύπτονται από τα προγράμματα συνεργασίας, περιλαμβάνεται η διακυβέρνηση και ο εκδημοκρατισμός, καθώς και ειδική στήριξη στη συνεχιζόμενη διαδικασία αποκέντρωσης στη χώρα. Με τη βοήθεια για την ανάπτυξη του εμπορίου,ποστηρίζεται επίσης η ενσωμάτωση της Καμπότζης στη διεθνή οικονομία και στο κανονιστικό της καθεστώς.

Η προσέγγιση της Επιτροπής έναντι της Καμπότζης σε ό,τι αφορά τα ανθρώπινα δικαιώματα, όπως και σε όλες τις άλλες χώρες της περιφέρειας, συνίσταται στην ενθάρρυνση καιποστήριξη της συνεχούς προόδου σε ό,τι αφορά τα ανθρώπινα δικαιώματα και τον εκδημοκρατισμό, και την ευαισθητοποίηση σε περιπτώσεις κατάχρησης, στο πλαίσιο των διεθνών μέσων για τα ανθρώπινα δικαιώματα. Η προσέγγιση αυτή επανελήφθη στην ανακοίνωση της Επιτροπής του Μαΐου 2001 για τον ρόλο της Ένωσης σε ό,τι αφορά την προώθηση των ανθρωπίνων δικαιωμάτων και του εκδημοκρατισμού στις τρίτες χώρες(1). Η Επιτροπή, μαζί με τις διπλωματικές αποστολές των κρατών μελών, θα συνεχίσει να παρακολουθεί τις εξελίξεις σε ό,τι αφορά τα ανθρώπινα δικαιώματα, καθώς και την κατάσταση των Ορεσιβίων στο Βιετνάμ και στην Καμπότζη, και να κρούει τον κώδωνα όταν και όποτε είναι σκόπιμο.

(1) COM(2001)252 τελικό.